Diari Oficial de la Generalitat Valenciana


Sumari del DOGV 2835, del 26-09-1996 (1996/839331)

RESOLUCIÓ de 26 de juny de 1996, de la Direcció General d'Investigació, Sanitat i Tecnologia, per la qual concedeix títols de productor de llavors i productor de plantes de viver a diverses entitats i persones.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2835

Data del DOGV
:   26-09-1996

Secció del DOGV
:   ALTRES DISPOSICIONS

Número del document
:   1996/839331


Data del document
:   26-06-1996

Organisme emissor
:   Conselleria d'Agricultura i Medi Ambient

Tipus de document
:   Resolució

Correcció d'errades

RESOLUCIó de 26 de juny de 1996, de la Direcció General d'Investigació, Sanitat i Tecnologia, per la qual concedeix títols de productor de llavors i productor de plantes de viver a diverses entitats i persones.   
Atés que s'han rebut en aquesta direcció general diverses sol·licituds per a l'obtenció del títol de productor de llavors i de productor de plantes de viver de diverses espècies, i de conformitat amb les atribucions derivades de l'article 34.4 de la Llei Orgànica 5/1982, d'1 de juliol, que va aprovar l'Estatut d'Autonomia de la Comunitat Valenciana, i segons el que es disposa sobre concessió d'autoritzacions als productors de material vegetal de reproducció en l'article 7 de la Llei 11/1971, de 30 de març, de Llavors i Plantes de Viver, i en els dos reglaments generals que la despleguen.  
Una vegada estudiada la documentació aportada pels interessats i tenint en compte el que es disposa en els reglaments tècnics de control per a la producció de material de reproducció de les espècies per a les quals se sol·liciten aquests títols, resolc:  
Article 1  
Concedir el títol de productor seleccionador de plantes de viver de cítrics, amb caràcter provisional i per un període de quatre anys, a les persones i entitats que s'esmenten en l'apartat A de l'annex adjunt.  
Article 2  
Concedir el títol de productor multiplicador de llavors, amb caràcter provisional i per un període de quatre anys, a les persones i entitats que s'esmenten en l'apartat B de l'annex adjunt i per als grups d'espècies que s'hi indiquen.  
Article 3  
Concedir el títol de productor de plantes ornamentals a les persones que figuren en l'apartat C de l'annex i per als grups de plantes que s'hi especifiquen.  
Article 4  
Les concessions a què fan referència els anteriors apartats primer i segon obliguen al compliment dels requisits que s'exigeixen per a l'obtenció del títol de productor de plantes de viver o de productor de llavors en el Reglament General sobre Producció de Llavors i Plantes de Viver, aprovat pel Decret 3.767/1972, de 23 de desembre; en el Reglament General Tècnic de Control i Certificació de Llavors i Plantes de Viver de Fruiters i Llavors de Plantes Hortícoles, aprovats pel Reial Decret 29/1995, de 9 de juny, i l'Ordre d'1 de juliol de 1986, respectivament.  
Així mateix, aquestes concessions queden condicionades al fet que les persones i entitats complisquen els plans oferits en els projectes que acompanyen les respectives sol·licituds presentades per a l'obtenció del títol de productor.  
Article 5  
Les concessions a què fa referència l'apartat tercer obliguen al compliment de les normes que exigeix als proveïdors el Reglament Tècnic de Control de la Producció i Comercialització dels Materials de Reproducció de les Plantes Ornamentals i de les Plantes Ornamentals, aprovat per l'Ordre de 28 d'octubre de 1994. Així mateix, les produccions que s'obtindran s'han d'ajustar a allò que s'assenyala en les memòries que acompanyen a les respectives sol·licituds presentades per a l'obtenció del títol de productor i serà d'aplicació a la producció de plantes de Phoenix dactylifera el que es disposa en l'article 21 del Decret 133/1986, de 10 de novembre, del Consell de la Generalitat Valenciana, pel qual es desplega la Llei 1/1996, de 9 de maig, per la qual es regula la tutela del Palmerar d'Elx.  
Article 6  
Aquesta resolució vigeix des de l'endemà de la publicació en el Diari Oficial de la Generalitat Valenciana.  
València, 26 de juny de 1996.- El director general d'Investigació, Sanitat i Tecnologia: Eduardo Primo Millo.  
ANNEX  
a) Productors de plantes de viver de cítrics amb categoria de seleccionador:  
Comercial Técnica y Viveros, SA CIF A-46283065  
Juan Pons Bolta NIF 44542093-V  
Plantones Certificados, SL CIF B-96334040  
b) Productors multiplicadors de llavors:  
b.1 Hortícoles: Vicente Giner Giner NIF 34759136-Y  
b.2 Farratgeres: Intersemillas, SA CIF A-46198941  
c) Productors de plantes ornamentals:  
c.1 Cítrics: Antonio Ferrer Zarzo NIF 75806161-Z  
Horticultura Dalmau Tarazona, SCA CIF G-46305330  
Juan José Llorens Ballester NIF 45632019-J  
Viveros López, SCA CIF E-96533211  
Viveros Richart, CB CIF E-12317087  
C.2 Phoenix spp.: Maria Mora Soto NIF 38728993-X